


R O M Â N I A		               AVIZAT
J U D E Ţ U L   I A Ş I		                                                                 SECRETAR GENERAL,
Consiliul Local al Comunei BĂLȚAȚI			         Cons. jur. Mihaela AMARIEI



PROIECT DE HOTĂRÂRE
Nr. 44/21.04.2023

privind stabilirea salariilor de bază pentru funcțiile publice și contractuale din cadrul aparatului de specialitate al Primarului Comunei Bălțați, județul Iași, precum și pentru funcțiile contractuale din cadrul serviciilor publice din subordinea Consiliului Local

Consiliul Local al Comunei Bălţaţi, Judeţul Iaşi,
În conformitate cu prevederile:
- art. 11 din Legea – Cadru nr. 153/2017 privind salarizarea personalului plătit din fonduri publice, cu modificările și completările ulterioare;
- Legea nr. 103/2023 privind aprobarea Ordonanţei de urgenţă a Guvernului nr. 115/2022 pentru completarea art. I din Ordonanţa de urgenţă a Guvernului nr. 130/2021 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative;
- Hotărârii Consiliului Local al Comunei Bălțați nr.92/23.11.2022 privind modificarea şi completarea organigramei și a statului de funcţii al personalului din cadrul aparatului de specialitate al primarului comunei Bălțați, judeţul Iași;
-  Legii nr. 53/2003 privind Codul Muncii, republicată, cu modificările și completările ulterioare;
-  Legii nr. 273/2006 privind finanțele publice locale, cu modificările și completările ulterioare;
- O.U.G. nr.57/2019 privind Codul Administrativ, cu modificările și completările ulterioare;
- Legii nr. 24/2000, privind normele de tehnică legislativă pentru elaborarea actelor normative, republicată, cu modificările și completările ulterioare;
Luând act de:
 a) Referatul de aprobare prezentat  de către primarul comunei Bălțați în calitatea sa de iniţiator, înregistrat sub nr.2359/21.04.2023;
 b) Raportul de specialitate comun întocmit de către secretarul general al UAT Bălțați și Compartimentul Contabilitate, buget – finanţe, înregistrat sub nr. 2360/21.04.2023;
Având in vedere avizul Comisiei:
- economico-socială, buget-finanţe, taxe şi impozite, administrarea domeniului public şi privat al comunei, programe de dezvoltare, servicii şi comerţ;

În temeiul art. 139, alin. (1) și art. 196, alin. (1), lit. a) din O.U.G. nr. 57/2019 privind Codul administrativ, cu modificările și completările ulterioare; 


HOTĂRĂŞTE:

[bookmark: _Hlk43888358]Art.1  Începând cu data de 01.05.2023 se stabilesc salariile de bază pentru funcțiile publice din cadrul aparatului de specialitate al Primarului Comunei Bălțați, județul Iași, conform anexei nr.1, parte integrantă din prezenta hotărâre.
[bookmark: _Hlk43888564]Art.2 Începând cu data de 01.05.2023 se stabilesc salariile de bază pentru funcțiile contractuale din cadrul aparatului de specialitate al Primarului Comunei Bălțați, județul Iași, conform anexei nr.2, parte integrantă din prezenta hotărâre.
[bookmark: _GoBack]Art.3 Începând cu data de 01.05.2023 se stabilesc salariile de bază pentru funcțiile contractuale din cadrul serviciilor publice din subordinea Consiliului Local Bălțați, conform anexei nr. 3, parte integrantă din prezenta hotărâre.
Art.4 Se împuternicește primarul Comunei Bălţaţi să actualizeze salariile, în funcție de salariul minim brut pe țară garantat în plată.
Art.5 Se acordă, cu caracter reparatoriu, sumele aferente majorării pentru perioada 1 noiembrie 2022 – 30 aprilie 2023, în considerarea coeficienților de ierarhizare, stabiliți de către consiliul local anterior datei de 1 noiembrie 2022, conform Legii nr. 103/2023 privind aprobarea Ordonanţei de urgenţă a Guvernului nr. 115/2022 pentru completarea art. I din Ordonanţa de urgenţă a Guvernului nr. 130/2021 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative.
Art.6  De la data prezentei, orice dispoziție contrară, se abrogă.
Art.7 Prevederile prezentei Hotărâri vor fi aduse la îndeplinire de către domnul Vasile Aştefanei, primar al Comunei Bălţaţi, prin intermediul aparatului de specialitate.
Art.8 Secretarul general al comunei va comunica prezenta hotărâre instituţiilor şi persoanelor interesate.	
		

		
PREŞEDINTE DE ŞEDINŢĂ,                	   Contrasemnează pentru  legalitate,
Consilier local,                                             SECRETARUL GENERAL AL COMUNEI  							     Cons. jur. Mihaela AMARIEI

